Social 

Security 

Disability Benefits

Sistèm Sekirite Sosyal la afekte prèske tout moun 

ki abite Ozetazini —swa lè w travay epi w peye

taks sekirite sosyal oswa lè w resevwa benefis 

sekirite sosyal. Sekirite Sosyal peye benefis bay

travayè yo avèk fanmi yo lè travayè a pran retrèt 

oswa li vin envalid. Yo peye manm fanmi yo

benefis pou moun ki siviv yo lè yon anplwaye

mouri. Fich enfòmasyon sa a pale w sou benefis 

pou retrèt ak benefis pou moun ki siviv yo. Pou 

enfòmasyon sou benefis pou envalidite, mande 

pou fich enfòmasyon, Benefis pou Envalidite 

(Disability Benefits). 

Moun ki genyen 65 an ou plis, oswa ki avèg 

oubyen ki envalid ka elijib pou benefis Revni 

Sekirite Konplemantè (Supplemental Security 

Income—SSI). SSI peye moun ki pa genyen revni 

ditou oswa ki genyen yon ti kras revni ak byen. Pou 

enfòmasyon sou SSI, mande biwo Sekirite Sosyal 

la pou yon kopi fich enfòmasyon, Benefis Revni 

Sekirite Konplemantè (Supplemental Security 

Income Benefits).

Ane Ou Travay Yo

Ou pa oblije yon sitwayen ameriken pou jwenn 

sekirite sosyal. Si w ka travay legalman nan peyi a, 

ou ka travay nan djòb sistèm Sekirite Sosyal la 

kouvri. Lè w travay, ou genyen dwa tou pou jwenn 

benefis asirans medikal nan Medicare. 

Pandan ane w ap travay yo, ou peye taks pou 

Sekirite Sosyal sou kòb ou fè. Si w travay pou yon 

lòt moun, patwon w peye menm valè kòb pou 

Sekirite Sosyal la pou ou. Si w ap travay pou tèt ou,

ou peye ni pòsyon anplwaye a ni pòsyon anplwayè

kotizasyon an. 

Se nimewo Sekirite Sosyal ou yo sèvi pou 

kontwole valè kòb ou fè nan yon dosye

Administrasyon Sekirite Sosyal la kenbe pou ou. 

Menm si w chanje travay, ou kontinye itilize menm

nimewo Sekirite sosyal la, konsa yo kontinye bati 

dosye kòb ou fè yo. 

Paske benefis Sekirite Sosyal ou yo pral baze 

sou valè kòb ou fè pandan karyè travay ou, li 

enpòtan pou toujou itilize menm nimewo Sekirite 

Sosyal ou epi pou asire w tout anplwayè w yo retire 

kotizasyon pou Sekirite Sosyal. Ou ka verifye si yo 

Rele nimewo gratis Sekirite Sosyal la, 

Sekirite 

Sosyal www.ssa.gov

Benefis pou Retrèt Ak Benefis pou Moun ki Siviv yo 

1–800–772–1213, pou yon fòm demann. 

Deklarasyon w lan pral ba w tou yon estimasyon 

sou montan benefis pou retrèt, envalidite ak pou 

moun ki siviv y ap peye sou dosye Sosyal 

Sekirite w lan. 

Benefis pou Retrèt 

Pifò moun bezwen travay pandan 10 an kote yo

peye taks pou Sekirite Sosyal pou yo ka kalifye pou 

benefis pou retrèt. Si w te fèt anvan 1929, ou

bezwen mwens pase 10 an travay. Montan benefis 

pou retrèt ou baze sou valè kòb ou fè selon sistèm

Sekirite Sosyal la. Plis kòb ou fè, se pi wo benefis 

ou yo pral ye.

Yo ka peye benefis pou retrèt Sekirite Sosyal la 

depi sou laj 62 an. Montan benefis ou nan laj 62 an,

se vre, mwens pase sa l ta sipoze yo si w kòmanse 

benefis pou retrèt ou lè w pi gran. Yo peye montan 

konplè benefis lan lè w gen 65 an si w te fèt anvan 

1938. Laj retrèt konplè a ogmante gradyèlman nan 

laj 67 an pou moun ki fè an 1938 oswa aprè. 

Kèk manm fanmi an ka elijib pou resevwa 

benefis pou Sekirite Sosyal ki baze sou dosye 

travay ou. Madanm ou oswa mari w ka resevwa

benefis depi nan laj 62 an, oswa pi bonè si l ap pran 

swen pitit ou k ap resevwa benefis sou dosye w tou. 

Ansyen madanm ou oswa ansyen mari w ka elijib 

pou benefis si w te marye pandan omwen 10 an. 

Timoun yo ka resevwa benefis jiska laj 19 an si yo 

nan lekòl primè oswa lekòl segondè. Timoun ki gen 

plis pase 18 an ka resevwa benefis si yo envalid. 

Benefis pou Moun ki Siviv yo 

Lè yon travayè mouri, manm fanmi l ka resevwa

benefis Sekirite Sosyal chak mwa. Valè tan travay

ki nesesè pou peye benefis pou moun ki siviv yo

depann sou laj travayè a genyen lè l mouri. Valè 

tan sa a ka senpleman yon ane edmi pou yon 

travayè ki jèn. Pèsòn pa bezwen plis pase 10 an. 

Yon vèf oswa yon vèv ka resevwa benefis 

depi sou laj 60 an, oswa menm anvan sa si l ap 

pran swen pitit ou ki limenm tou ap resevwa 

benefis sou dosye w. Yon vèf oswa yon vèv ki 

envalid ka elijib pou resevwa benefis si w te 

marye pandan omwen 10 an. 

Retirement and Survivors Benefits (Haitian Creole)
Timoun yo ka resevwa benefis jiska laj 18 an 

oswa jiska 19 an si yo nan lekòl primè oswa lekòl 

segondè. Timoun ki gen plis pase 18 an ka resevwa 

benefis si yo envalid. 

Medicare 

Medicare se yon plan asirans medikal pou moun 

ki genyen 65 an ou plis , ou byen ki poko genyen 

65 an men ki envalid oswa moun ki gen ren yo ki

pa fonksyone ditou. Si w deja ap resevwa Sekirite 

Sosyal lè w rive nan 65 an, asirans Medicare ou 

an pral kòmanse otomatikman. Otreman, ou dwe 

kontakte Sekirite Sosyal de a twa mwa anvan ou

gen 65 an pou ou ka aplike pou Medicare. 

Kouman epi Kilè pou m Aplike 

pou Sekirite Sosyal 

Ou ka aplike pou benefis nan nenpòt biwo 

Sekirite Sosyal. Fason ki pi fasil pou ou depose 

yon reklamasyon se pou rele nimewo telefòn 

gratis nou an 1–800–772–1213, pou mande yon 

randevou. Si w bezwen yon entèprèt pou regle 

zafè Sekirite Sosyal la, nou pral ba w youn san 

w pa bezwen peye. 

Pou benefis pou moun ki siviv yo, ou dwe 

aplike dèke w elijib. Lè w ap aplike pou retrèt, ou 

dwe pale avèk yon reprezantan Sekirite Sosyal la 

nan ane ki vini anvan ane ou eskonte pran retrèt la. 

Se paske règ yo konplike, epi li ka nan avantaj ou 

pou kòmanse touche benefis pou retrèt ou anvan ou

sispann travay. 

Ki Dosye ou Pral Bezwen? 

Pou montre ou elijib pou Sekirite Sosyal epi pou 

ede nou deside konbyen benefis ou yo dwe ye, 

genyen kèk dokiman nou ka mande w pou bannou. 

Sa ou pral bezwen yo depann de sikonstans 

reklamasyon w lan. Men yon lis kèk dokiman ou 

ka bezwen lè w aplike pou Sekirite Sosyal: 

• Kat Sekirite Sosyal ou (oswa yon dosye

nimewo w lan); 

• Ak nesans ou; 

• Ak nesans timoun ou yo (si y ap aplike); 

• Prèv ou se sitwayen ameriken oswa alyèn kat 

ou pou pwouve ou legal si ou pat fèt Ozetazini 

(oswa yon timoun k ap aplike); 

• Ak nesans mari oswa madanm ou ansanm ak 

nimewo Sekirite Sosyal li si l ap aplike pou 

benefis ki baze sou dosye w; 

• Yon ak maryaj (si w ap aplike sou dosye mari 

w oswa madanm ou); 

• Papye lè w te kite lame si w te fè sèvis 

militè; epi 

• Fòm W-2 ou genyen ki pi resan oswa 

deklarasyon enpo w si w travay pou tèt ou. 

Sa se sèlman yon lis kèk egzanp pou ede w 

prepare w. Nou pral fè w konnen si nou bezwen lòt 

dokiman lè w depose yon reklamasyon.

Men yon pwen ki enpòtan: Ou pral 

bezwen montre dokiman orijinal oswa 

kopi ofis ki bay yo a sètifye. Ou ka poste

yo oswa pote yo nan Sekirite Sosyal la. 

Nou pral fè fotokopi epi remèt ou 

dokiman yo. Si w pa genyen tout 

dokiman ou bezwen yo, piga retade 

aplikasyon pou Sekirite Sosyal la. Nou 

pral ede w jwenn enfòmasyon ou bezwen. 

Pou Plis Enfòmasyon

Tcheke sit entènèt nou an nan www.ssa.gov pou

jwenn repons a anpil nan kesyon ou ka genyen epi

pou lòt sèvis Sekirite Sosyal ou ka bezwen. Ou ka 

kòmande piblikasyon ak fòm, itilize Planifikatè 

Retrèt ak Benefis an liy, mande pou resevwa 

eNews, bilten elektwonik gratis nou an, epi ou ka 

menm aplike pou retrèt an liy. Pifò sèvis sou 

Entènèt nou yo disponib nan lang Anglè sèlman. 

Ou ka rele nou gratis nan 1–800–772–1213. 

Nou ka reponn kesyon espesifik pa telefòn de 

7 a.m. jiska 7 p.m. nan jou ouvrab epi ba w 

enfòmasyon nan sèvis telefòn otomatize 24 èdtan 

pa jou. Si w soud oswa ou pa tande byen, ou 

ka rele nimewo pou Malantandan nou an, 

1–800–325–0778 ant 7 a.m. e 7 p.m. nan 

jou ouvrab. 

Nou trete tout apèl yo avèk konfidansyalite—

menm si ou rele nimewo gratis nou an oswa ou 

rele youn nan biwo lokal nou yo. Nou vle asire 

tou ou resevwa sèvis ki kòrèk epi avèk koutwazi. 

Se poutètsa nou genyen yon dezyèm reprezantan 

Sekirite Sosyal ki la pou kontwole kèk apèl 

telefonik k ap rantre ansanm ak sa yo k ap sòti. 

Social Security Administration

Retirement and Survivors Benefits (Haitian Creole) 

Publication No. 05-10700-HC

January 2002

Enprime sou papye resikle